recursal/SuperWikiNEXT-32B huggingface dataset:
**Det flerspråklige bibliotek (DFB)** er et kompetansesenter for flerkulturelle bibliotektjenester og rådgivere for bibliotek, og en del av Nasjonalbiblioteket.

DFB kjøper inn og låner ut bøker, lydbøker, film og musikk på mange språk. Disse språkene er: Albansk, amharisk, arabisk, bosnisk, burmesisk, dari, engelsk, finsk, fransk, hausa, hindi, joruba, kinesisk, kroatisk, kurdisk, litauisk, nederlandsk, oromo, panjabi, pashto, persisk, polsk, portugisisk, rumensk, russisk, serbisk, shona, somali, spansk, swahili, tagalog, tamil, thai, tigrinja, tsjetsjensk, tyrkisk, twi, ungarsk, urdu og vietnamesisk.

Historie og bakgrunn
--------------------

Da arbeidsinnvandringen til Norge skjøt fart på slutten av 1960-tallet, var Deichmanske bibliotek tidlig ute med å fange opp behovene til de mange innvandrerne i hovedstaden. Det var hovedsakelig pakistanere som kom til Norge på denne tiden, og de første bøkene på urdu ble kjøpt inn av biblioteket tidlig på 1970-tallet. Etterhvert kom det andre grupper til Norge. Dette førte til etterspørsel etter bøker på språk som arabisk og tyrkisk.

Bibliotek i andre deler av Norge merket også en økning i etterspørselen etter bøker på flere språk. Deichmanske bibliotek ble derfor tillagt et nasjonalt ansvar for det flerspråklige tilbudet, og fra 1975 har Staten ved Kulturdepartementet bevilget et årlig beløp til virksomheten.

Tilbudet ble raskt populært, og kravene til kompetanse samt økt arbeidsmengde tvang fram nye måter å organisere virksomheten på. I 1983 opprettet Deichmanske bibliotek *Avdeling for innvandrerlitteratur*. I 1996 skiftet avdelingen navn til *Det flerspråklige bibliotek* og ble lansert som nasjonalt kompetansebibliotek av Statens bibliotektilsyn (senere ABM-utvikling).

**Det flerspråklige bibliotek har tre hovedfunksjoner:**

* Kompetanse- og veiledningsenter for flerkulturelle bibliotektjenester med vekt på tjenester til asylsøkere, innvandrere og flyktninger.
* Innkjøps- og katalogavdeling for litteratur og andre medier på mange språk.
* Nasjonal fjernlånsentral for litteratur og andre medier til asylsøkere, flyktninger og innvandrere.

**Det flerspråklige biblioteks målgrupper:**

* Fylkes-, folke- og skolebibliotekene, samt andre offentlige institusjoner som sykehusbibliotek og fengselsbibliotek.
* Pedagogisk personale i barnehager og utdanningsinstitusjoner.
* Personer som har DFBs språk som morsmål, samt andre som vil lære språk.

Forlagsvirksomhet
-----------------

Det flerspråklige bibliotek har eneretten i Norge til å oversette og utgi bøker fra det britiske forlaget Mantra Lingua. Bøkene er tospråklige barnebøker med tekst på norsk (bokmål) og parallelløpende tekst på arabisk, kurdisk, persisk, somali og urdu. Det er utgitt 5 bøker:

* Ali Baba og de førti røverne
* Beowulf
* Den virvlende hijab
* Den lille røde høna og hvetekornene
* En reise gjennom islamsk kunst

Referanser
----------

1. ↑  "Det flerspråklige bibliotek", Avdelingsleder Kirsten Leth Nielsen[*død lenke*]

Eksterne lenker
---------------

* Offisielt nettsted
* Søk i Det flerspråklige biblioteks kataloger

|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |
**Chefoo-konvensjonen** (kinesisk: 烟台条约) var en traktat mellom Qing-Kina og Storbritannia som ble undertegnet av Thomas Wade og Li Hongzhang i Chefoo i den kinesiske provinsen Shandong den 21. august 1876. Den offisielle foranledning å løse «Margary-affæren», men de viktigere deler av traktaten hadde ingen direkte sammenheng med mordet på diplomaten Augustus Raymond Margary året før.

Det var britene som hadde overtaket og kineserne regnet senere traktaten som en av de ulikeverdige traktater som landet på den tiden ble presset til å inngå med utenlandske kolonimakter.

Traktatens innhold
------------------

Konvensjonen bestod av 16 punkter organisert i tre seksjoner. Første seksjon dreide seg om straffetiltak mot mennene som hadde drept Margary og erstatning til hans slekt. Annen seksjon handlet om den offisielle kontakten mellom det kinesiske og det britiske riket samt om britenes ekstraterritoriale rettigheter. Tredje seksjon handlet om handel. Den forbød at det ble ilagt lijin (likin) i traktathavnene og forbød også andre former for kinesisk beskatning av utenlandske varer. Den fikk også åpnet en rekke nye traktathavner. 

Blant dem var Anqing ved Yangtzeelven. Det skulle imidlertid ta to år før det første britisk-registrerte dampskipet stevnet opp floden ovenfor Hankou.

Et annet resultat av traktaten var at den offisielle delegasjon kineserne måtte sende til Storbritannia for å uttrykke sin nasjonale beklagelse, ble til en permanent diplomatisk misjon. Det var starten på den kinesiske utenrikstjenestes permanente stasjoner utenlands.

Ratifisering og ettermæle
-------------------------

Chefoo-konvensjonen ble ratifisert med det samme av kineserne, men ikke av britene før i juli 1885. Den betraktes i dag som en av de ulikeverdige traktater som på den tid ble påtvunget Kina. Den første ambassadøren ble Guo Songtao.

Litteratur
----------

* Wang Shên-tsu. *The Margary Affair and the Chefoo Agreement.* London, New York: Oxford University Press, 1940.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Personifisering av det filosofiske fakultet (dekorasjon på pedestallen til en statue av Karl IV av det tysk-romerske rike, Praha)
**Det filosofiske fakultet**, eller filosofi, er den fjerde av de tradisjonelle disiplinene ved europeiske universiteter, og har sine røtter i middelalderen. De andre tradisjonelle disiplinene er teologi, jus og medisin. Filosofi hadde lavest rang, men også flest studenter, siden studenter først måtte studere filosofi for å bli tatt opp ved de høyere fakultetene.

På engelsk er fakultetsinndelingen filosofi kjent som *Faculty of Arts*, med navn etter de syv frie kunster, dvs. trivium (grammatikk, retorikk, dialektikk) og quadrivium (aritmetikk, musikk, geometri og astronomi). Betegnelsen filosofi som fakultetsinndeling stammer fra det tyskspråklige Europa, og brukes i Skandinavia og ellers i Sentral-Europa (Tsjekkia, Slovenia, Slovakia etc.).

Alle andre fag enn teologi, jus og medisin hørte under filosofi. I løpet av det 19. og 20. århundre ble det ved mange universiteter opprettet egne fakulteter for f.eks. matematisk-naturvitenskapelige fag og for de nye vitenskapene som vokste frem, f.eks. samfunnsvitenskap. Men i flere land bestod den tradisjonelle inndelingen likevel på den måten at man også i disse fagene avla den filosofiske doktorgrad.

De universitetsenheter som idag kalles filosofisk fakultet eller tilsvarende, eller deres arvtagere, omfatter som regel bare humaniora, med faget filosofi (i snever forstand), historie, språkfag osv. som kan oppfattes som kjernen i den klassiske universitetsdisiplinen filosofi.

Referanser
----------

1. ↑  The Faculty of Arts – Catholic Encyclopedia

|  |  |
| --- | --- |
| Oppslagsverk/autoritetsdata | GND
 |
**The Nation of Gods and Earths** (også kjent som **NGE**, the **Five-Percent Nation** eller **Five Percenters**) er en afroamerikansk religiøs organisasjon, etablert i 1964 i Harlem, Manhattan, New York City. Grunnleggeren Clarence Smith (1928–1969) er mest kjent som Clarence 13X, og omtales av menighetsmedlemmene som «Allah». Bevegelsen kan oppfattes som en avlegger fra Nation of Islam (NOI). Selv om NGE ytre sett kan oppfattes som en religiøs organisasjon, velger medlemmene selv å beskrive NGE som en livsstil.

Smiths lære var et «esoterisk, numerologisk system». Etter hans død har menigheten utviklet seg videre, og «befinner seg nær tradisjonell new age, både i menneske- og verdenssyn».

På 1980-tallet hadde NGE stor oppslutning blant hiphop-artister.

Tekster på norsk
----------------

* To tekster fra NGE er utgitt på norsk i antologien *Svart Messias*, 2011.

Referanser
----------

1. 1 2  Kilde for sitat og vurderinger er Marius Liens innledning til *Svart Messias*, 2011

Eksterne lenker
---------------

* allahsnation.net offisiell hjemmeside
* Ted Swedenburg : *Islam in the Mix: Lessons of the Five Percent*

|  |  |
| --- | --- |
| Oppslagsverk/autoritetsdata | Encyclopædia Britannica **·** BNF **·** BNF (data)
 |
**Sabina Valbusa** (født 21. januar 1972) i Verona er en italiensk langrennsløper som har konkurrert siden 1993. Hun var med på det italienske laget som vant bronsemedaljene på 4 × 5 km stafett under OL 2006 i Torino. Hennes beste individuelle resultat var niendeplassen på dobbel jaktstart under OL 2002 i Salt Lake City.

Valbusa har tre stafettmedaljer fra verdensmesterskap (sølv i 1999 samt bronse i 2001 og 2005). Hun har en seier i verdenscupen, på 15 km i Pragelato (Italia) i 2004.

Hun er en yngre søster av langrennsløperen Fulvio Valbusa.

Referanser
----------

1. ↑   www.quirinale.it, besøkt 11. april 2020[Hentet fra Wikidata]

Eksterne lenker
---------------

* (en) Sabina Valbusa – Olympics.com Rediger på Wikidata

* (en) Sabina Valbusa – Olympic.org Rediger på Wikidata

* (en) Sabina Valbusa – Olympedia Rediger på Wikidata

* (en) Sabina Valbusa – Sports-Reference (OL-resultater – arkivert) Rediger på Wikidata

* (it) Sabina Valbusa – Italias olympiske komité Rediger på Wikidata

* (en) Sabina Valbusa – FIS (langrenn) Rediger på Wikidata
Fay 19. august 2008
Fays bane
**Den tropiske stormen Fay** var den sjette tropiske stormen i den atlantiske orkansesongen 2008. Fay har krevd flere menneskeliv, blant annet på Haiti hvor 50 mennesker ble drept i en bussulykke som en direkte følge av Fay. I Florida ble dødstallet først oppgitt til elleve og i Georgia til ett dødsfall. Totalt omkom 36 mennesker på grunn av Fay.

Stormhistorie
-------------

Den tropiske stormen Fay oppsto i forbindelse med en tropisk bølge i det nordøstlige Karibia i midten av august. Systemet førte med seg kraftig over Leewardøyene og Puerto Rico før det dreide vestover. 15. august ble systemet gitt navnet Den tropiske stormen Fay. Senere samme dag førte Fay til kraftig nedbør på Hispaniola-øya, noe som forårsaket fare for flom. 18. august traff stormen land i Florida. Stormen førte med seg flom og mye vind over store deler av det østlige Florida. Etter å ha gått ut mot Atlanterhavet snudde Fay vestover igjen og krysset nordlige Florida 22. august. Fay fortsatte å gå i «sikk-sakk» fra hav til land, noe som gjorde den til den første stormen som noen gang har truffet land i Florida fire ganger.

Flom på Merritt Island som følge av Fay
Fay ble svekket på sin ferd langs den nordlige kysten av Mexicogulfen og ble 24. august nedgradert til en tropisk depresjon. 28. august gikk Fay endelig i oppløsning.

Referanser
----------

1. ↑  «Fay weakens to tropical depression». CNN. 24. august 2008. Besøkt 24. august 2008.
2. ↑  CNN

Eksterne lenker
---------------

* National Hurricane Center – offisiell nettside

| Tropiske sykloner i den atlantiske orkansesongen 2008 |
| --- |
| Arthur • Bertha • Cristobal • Dolly • Edouard • Fay • Gustav • Hanna • Ike • Josephine • Kyle • Laura • Marco • Nana • Omar • TD 16 • Paloma |
| 

|  |
| --- |
| Saffir-Simpson orkanskala |
| TD | TS | 1 | 2 | 3 | 4 | 5 |

 |


|  |  |
| --- | --- |
| Oppslagsverk/autoritetsdata | LCCN
 |
Abel-Bet-Ma'aka – den nordlige delen av høyden sett fra øst; den libanesiske landsbyen Addaisseh i bakgrunnen.
Illustrasjon fra *Morgan Bible* av Joab som nærmer seg Abel-Bet-Ma'aka, framstilt som en middelalderridder, og Sjebas hode som blir kastet ned.
**Abel-Bet-Ma'aka** (oversatt til «Abels eng av huset Bet av Maaka») var en by nord i Israel, i området nær byen Dan og elva Ayun, og en del av Naftalis stamme. Forvirringen mellom oldtidsnavnet *Abel*, i betydningen «eng», og med *Abel* av senere dato, i betydningen «sorg», ga opphav til en legende om Enoks visjon med engler som er nedtegnet i *Enoks bok*.

Byen var et sted av betydelig styrke og betydning. Den ble kalt for en «mor i Israel», det vil si en metropolis. Den ble beleiret av den israelittiske krigsherren Joab i hans forfølgelse av Sjeba. En klok kvinne som ikke er nevnt ved navn kom ut fra Abel-Bet-Ma'aka og overbeviste Joab om at hann ikke skulle ødelegge byen da den ikke ønsket å gi ly til Sjeba. Hun fortalte at folket i byen ville drepe Sjeba og kaste hans hode over bymurene.

Byen ble også beleiret av Ben-Hadad I fra Aram-Damaskus (i dagens Syria)  og deretter av Tiglat-Pileser III av Assyria en gang rundt 734 f.Kr. Det er også andre steder nevnt i den hebraiske Bibelen som er kalt for *Abel-Majim*, «eng ved vannene».

I dag utgjør det historiske stedet av det moderne Abil eller Abil-el-kamh på en høyde øst for den mindre elven Derdarah som flyter gjennom Huladalen og inn i Jordanelven, rundt 9,5 km vest-nordvest for Dan.

Referanser
----------

1. ↑  Abel-beth-maachah, Net-Bible
2. ↑  *Enoks bok*, xiii.
3. ↑  Nettbibelen: *Andre Samuelsbok* 20:19[*død lenke*]: *«en by som er en mor i Israel»*
4. ↑  Nettbibelen: *Andre Samuelsbok* 20:14[*død lenke*]
5. ↑  Nettbibelen: *Første Kongebok* 15:20[*død lenke*]
6. ↑  Nettbibelen: *Andre kongebok* 15:29[*død lenke*]
7. ↑  Nettbibelen: *Andre Krønikebok* 16:4[*død lenke*]

Litteratur
----------

* Easton, Matthew George (1897): «Abel-beth-maachah» i: *Easton's Bible Dictionary*. T. Nelson and Sons. Via WikiSource.
* «Abel-Beth-Maachah» i: *Jewish Encyclopedia*

Eksterne lenker
---------------

* Offisielt nettsted Rediger på Wikidata

* (en) Tel Abel Beth Maacah – kategori av bilder, video eller lyd på Commons Rediger på Wikidata


|  |  |
| --- | --- |
| Oppslagsverk/autoritetsdata | VIAF **·** GND
 |

Portaler: Arkeologi | Historie
Sabine i Orange, Texas.
**Sabine** (spansk: *Río de Sabinas*) er ei 893 km lang elv som starter i det østlige Texas, og renner ut i Mexicogolfen i delstaten Louisiana. 

I de nedre delene av elveløpet renner den gjennom furuskog, og deretter gjennom bayou-områder. Nedbørfeltet er på 25 270 km². Vassdraget har store nedbørmengder, og elva er derfor den vannrikeste i Texas, selv om den ikke på langt nær er den lengste. Fram til 1848 var den grenseelven mellom USA og Mexico eller Republikken Texas (fra 1836). 

Navnet kommer fra *Sabinas* som er det spanske ordet for einer. 

Elven løper gjennom et viktig oljeproduderende område, og den nedre del ved Golfen er blant de mest industrialiserte områder i det sørøstlige USA.

Eksterne lenker
---------------

* (en) Sabine River – kategori av bilder, video eller lyd på Commons Rediger på Wikidata
* Sabine River The Handbook of Texas Online

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** LCCN **·** GNIS
 |
***A Knight of the Range*** er en amerikansk stumfilm fra 1916, regissert av Jacques Jaccard.

Handling
--------

Uvitende om svakheten til Bob Grahams karakter, bestemmer Bess Dawson seg for å gifte seg med ham i stedet for en annen cowboy som også elsker henne - Cheyenne Harry. Før bryllupet kommer det imidlertid noen kjeltringer som får Bob til å ta del i en kriminell ugjerning. Harry forsøker deretter å redde Bob, og hjelper ham med å rømme. Fast bestemt på å skåne Bess fra å gifte seg med en dømt kriminell, lar Harry alle andre tro at han selv - ikke Bob - var involvert i ranet.

Men Bess oppdager hva som har skjedd, og blir forferdet over at Bob har latt Harry ta på seg alt dette ansvaret. Bess innser til slutt at hun hadde valgt feil cowboy. Som et resultat, etter at Bob blir drept i en skuddveksling og Harry har blitt frikjent for alle anklager, godtar hun raskt ekteskapsforslaget hans.

Skuespillere
------------

* Harry Carey som Cheyenne Harry.
* Olive Carey som Bess Dawson.
* Hoot Gibson som Bob Graham.
* William Canfield som Gentleman Dick.
* Bud Osborne som en Sheriff
* Alva D. Blake som Nick.
* William Steele som Burk.
* Peggy Coudray som Dolores.

Referanser
----------

1. ↑  A Knight of the Range
2. ↑  Henryk Hoffmann. *Western Film Highlights: The Best of the West, 1914-2001*

Eksterne lenker
---------------

* (en) *A Knight of the Range* på Internet Movie Database Rediger på Wikidata

* (en) *A Knight of the Range* på Silent Era Rediger på Wikidata
***A Little Chaos*** er en britisk dramafilm fra 2014, regissert av Alan Rickman.

Allison Deegan, Alan Rickman og Jeremy Brock skrev manuset om rivaliserende anleggsgartnere som får i oppdrag av Ludvig XIV å designe en fontene for Versailles. Kate Winslet, Matthias Schoenaerts, Alan Rickman, Stanley Tucci, Helen McCrory, Steven Waddington, Jennifer Ehle og Rupert Penry-Jones spiller hovedrollene i filmen. *A Little Chaos* er finansiert av Lionsgate og produsert av BBC Films. Det er Rickmans andre film som regissør etter *The Winter Guest* fra 1997. Det er også det andre samarbeidet hans med Winslet etter dramafilmen *Fornuft og følelser*. Filmen ble spilt inn i London i 2013.

Filmen hadde premiere på Toronto internasjonale filmfestival i 2014, hvor den fikk blandet mottakelse.

Handling
--------

Ludvig XIV av Frankrike tildeler utformingen og byggingen av Gardens of Versailles rundt Slottet i Versailles, til arkitekt André Le Nôtre. Men overveldet av arbeidsmengden hans med å samtidig være ansvarlig for flere større prosjekter, intervjuer Le Nôtre (spilt av Matthias Schoenaerts) flere andre hage-designere som også hadde sendt inn design for set samme prosjektet, inkludert en kvinne, Sabine De Barra (spilt av Kate Winslet) som André etter hvert starter et forhold til.

Samtidig tåler André stille de mange utroskapene til hans kone Françoise. Når Françoise merker Andrés interesse for Sabine, advarer hun ham mot å ha en affære. Senere oppdager André en hanske på arbeidsplassen sin, som han vet tilhører hans kone Françoise. Han innser at hun står bak sabotasje av prosjektet hans, konfronterer henne med hansken og avslutter forholdet deres.

Medvirkende
-----------

* Kate Winslet som Sabine De Barra
* Matthias Schoenaerts som André Le Nôtre
* Alan Rickman som Ludvig XIV
* Stanley Tucci som Filip I av Orléans
* Helen McCrory som Madame Françoise Le Nôtre
* Steven Waddington som Duras
* Jennifer Ehle som Madame de Montespan
* Rupert Penry-Jones som Antoine Nompar de Caumont
* Paula Paul som Elizabeth Charlotte, Princess Palatine
* Danny Webb som Moulin
* Phyllida Law som Suzanne

Referanser
----------

1. ↑  «A Little Chaos - International box office». Besøkt 16. juli 2015.
2. ↑  «International Box Office Values (with updated Australian gross)». Besøkt 16. juli 2015.

Eksterne lenker
---------------

(en) *A Little Chaos* på Internet Movie Database Rediger på Wikidata

* (en) *A Little Chaos* på AllMovie Rediger på Wikidata
* (fr) *A Little Chaos* på Allociné Rediger på Wikidata
* (nl) *A Little Chaos* på MovieMeter Rediger på Wikidata
* (en) *A Little Chaos* på Rotten Tomatoes Rediger på Wikidata
* (en) *A Little Chaos* på Metacritic Rediger på Wikidata
* (en) *A Little Chaos* på Box Office Mojo Rediger på Wikidata
**Ciliwung** («grumsete vann» på sundanesisk) er en elv på øya Java i Indonesia. Elva renner fra sitt utspring nær Puncak gjennom byene Bogor og Jakarta ned til Jakartabukta.

Ciliwung er sterkt forurenset. Mange fattige mennesker er tvunget til å leve ved elven fordi det er alt de har råd til. Det er ingen organisert renovasjon for dette området, så avfallet ender opp i elva. Fordi de ikke har råd til rent drikkevann er mange av beboerne tvunget til å koke og drikke vannet fra elva, noe som forårsaker mange helseproblemer.

Rundt 1720 ble det bygget mange sukkerfabrikker langs Ciliwung. Av rundt 130 fabrikker på Java lå 50 på bredden av elva. Arbeiderne kastet ofte produksjonsavfall rett i elva og var ikke klar over at dette ville tette elveløpet over tid.

* Ciliwung renner gjennom BogorCiliwung renner gjennom Bogor
* Klesvask ved Pasar Baru i Jakarta (ca 1920)Klesvask ved Pasar Baru i Jakarta (ca 1920)
* Søppel hoper seg opp langs elvaSøppel hoper seg opp langs elva

Referanser
----------

1. ↑  (en) Kali Ciliwung Arkivert 3. desember 2013 hos Wayback Machine.. Besøkt 8. desember 2012.

Eksterne lenker
---------------

* (en) Ciliwung River – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GeoNames **·** GeoNames
 |
Sabhas plassering markert med blå fargeSabhas plassering markert med blå farge
**Sabha** (arabisk:سبها) er en kommune i Libya. Kommunen er plassert nesten midt i landet, og hovedstaden bærer samme navn som kommunen. 

Sabha har en liten flyplass som kun trafikkerer Libya. Hovedstaden, med sine 130 000 innbyggere, er en av Libyas viktigste byer. Saharaørkenen begynner i Sabha, og det er en innsjø innenfor Saharas grenser som ligger i kommunen. Byen mottar mange busser med illegale passasjerer fra afrikanske land lenger sør. En busstur fra for eksempel Niger tar flere dager. Det hender at bussjåførene roter seg bort i ørkenen, og passasjerene omkommer av tørst. Mennesker fra Ghana, Togo, og Sudan reiser via Sabha og Tripoli til Europa.

Sabha grenser til følgende kommuner:

* Wadi Al Shatii – nord
* Al Jufrah – øst
* Murzuq – sør
* Wadi Al Hayaa – vest

Eksterne lenker
---------------

* FallingRain Map - elevation = 443m

| * v
* d
* r
Libyas kommuner |
| --- |
| Ajdabiya **·** Al Butnan **·** Al Hizam Al Akhdar **·** Al Jabal al Akhdar **·** Al Jfara **·** Al Jufrah **·** Al Kufrah **·** Al Marj **·** Al Murgub **·** An Nuqat al Khams **·** Al Qubah **·** Al Wahat **·** Az Zawiyah **·** Bani Walid **·** Benghazi **·** Darnah **·** Ghat **·** Ghadamis **·** Gharyan **·** Murzuq **·** Mizdah **·** Misratah **·** Nalut **·** Tajura Wa Al Nawahi AlArba' **·** Tarhuna Wa Msalata **·** Tripoli **·** Sabha **·** Surt **·** Sabratha Wa Surman **·** Wadi Al Hayaa **·** Wadi Al Shatii **·** Yafran | Libyas flagg |


|  |  |
| --- | --- |
| Oppslagsverk/autoritetsdata | GeoNames
 |
Må ikke forveksles med Cimber Sterling.

En CRJ200 fra Cimber A/S
**Cimber A/S** er et flyselskap fra Danmark med hovedkontor i Sønderborg. Det ble etablert den 15. mai 2012 etter Cimber Sterlings konkurs tidligere samme måned. I desember 2014 ble det kjent at Scandinavian Airlines kjøper Cimber for 20 millioner kroner. Tidligere hadde Cimber bare fløyet for Scandinavian Airlines på en ACMI-kontrakt (Aircraft, Crew, Maintenance og Insurance), med en flåte bestående av åtte eksemplarer av Bombardier CRJ-200 og to ATR 72. Cimber startet med en aksjekapital på 600.000 kroner.

Tidligere opererte også Cimber Sterling flyginger i Norge, med ruter fra Bergen og Oslo til Billund og Ålborg.

Historie
--------

Da Cimber Sterling den 3. mai 2012 ble erklært konkurs, drev selskapet blant annet opp til 30 daglige flyginger til primært Nord- og Øst-Europa fra København lufthavn på vegne av Scandinavian Airlines (SAS), med fire eksemplarer av Bombardier CRJ-200. Denne avtalen ble av konkursboets kurator, advokatfirmaet Kromann Reumert, forlenget til 16. mai da dette var en overskuddsgivende virksomhet.

16. mai ble det offentliggjort at flere deler av konkursboet etter Cimber Sterling var blitt solgt, blant annet ACMI-avtalen med SAS. Kjøperne av SAS-avtalen var de tidligere toppsjefene i Cimber Sterling, Jørgen Nielsen, som er sønn av Cimber Airs stifter Ingolf Nielsen, den tidligere juridiske direktøren Alex Dyrgaard, samt flyselskapets tidligere administrerende direktør Jacob Krogsgaard. Avtalen innebar at de 114 ansatte fortsatte i Cimber A/S. Samtidig underskrev SAS og Cimber A/S en forlengelse av avtalen gjeldende til sommeren 2014. Cimber hadde ingen planer om å starte opp flyginger under eget navn, men ville åpenbart fokusere på operasjoner for andre selskaper.

I 2017 solgte SAS Cimber til irske CityJet.

Flåte
-----

Selskapets flåte bestod (pr. april 2017) av følgende fly:

| Type | Antall | Merknad |
| --- | --- | --- |
| Bombardier CRJ-900 | 11 | Opereres på vegne av SAS. |

Kilder
------

* Opplysningene kommer fra selskapets hjemmeside.

Referanser
----------

1. ↑  Kjøper flyselskap uten fly eller mannskap
2. ↑  Kaminski-Morrow2017-01-24T09:12:00+00:00, David. «SAS sells CRJ900 operator Cimber to CityJet». *Flight Global* **(engelsk)**. Besøkt 6. juli 2022.

Eksterne lenker
---------------

* Cimber A/S, offisiell nettside

Portal: Danmark
***A Little Sister of Everybody*** er en amerikansk stumfilm fra 1918, regissert av Robert Thornby.

Handling
--------

Unge Celeste Janvier (spilt av Bessie Love) bor i en leiegård sammen med bestefaren sin, en humanitær og sosialist. I likhet med sin vennlige bestefar, har Celeste også en godhjertet sjel, og hennes vennlige natur har gitt henne kallenavnet "alles lillesøster" Men når flere ubehagelige menn forsøker å fri til henne, avviser Celeste dem. I mellomtiden har Hugh Tavers Jr. (spilt av George Fisher) hvis far eier en fabrikk, plutselig dødd.

Den unge Tavers poserer som en vanlig arbeider, for å forstå hvorfor arbeiderne ved fabrikken hans ønsker å gå ut i streik. Han møter, og forelsker seg i, Celeste, som arbeider ved fabrikken. Hugh sikrer henne en bedre betalt jobb. Celeste får vite at anarkisten Ivan Marask (spilt av Hector Sarno) planlegger å drepe Travers, og hun skynder seg å advare arbeidsgiveren sin. Men hun blir sjokkert over å oppdage at Hugh er den nye arbeidsgiveren hennes, og at hun har blitt forelsket i ham.

Rolleliste
----------

* Bessie Love som Celeste Janvier
* George Fisher som Hugh Travers Jr.
* Joseph J. Dowling som Nicholas Marinoff
* Hector V. Sarno som Ivan Marask

Referanser
----------

1. ↑  ; besøksdato: 9. april 2016.
2. ↑  A Little Sister of Everybody
3. ↑  A LITTLE SISTER OF EVERYBODY

Eksterne lenker
---------------

* (en) *A Little Sister of Everybody* på Internet Movie Database Rediger på Wikidata

* (en) *A Little Sister of Everybody* på AllMovie Rediger på Wikidata

* (en) *A Little Sister of Everybody* på Turner Classic Movies Rediger på Wikidata

* (en) *A Little Sister of Everybody* på American Film Institute Rediger på Wikidata
**«A Little Talk with Jesus»** er en amerikansk salmesang om bønnefellesskap forfattet av Anne Louise Ashley-Greenstreet i 1871. Teksten ble oversatt til svensk av Lina Sandell-Berg i 1879 som «En liten stund med Jesus». Hver strofe, av i alt seks (bortsett fra det siste), begynner med *«En liten stund med Jesus»*. Det sjette og siste verset blir avsluttet med *«En **evighet** med Jesus Och allt, ja allt är gott».*

Melodien er hentet fra *Ahnfeldts sånger* (1872) samme som til «Hos Guds är idel glädje» og blir i *Musik til Sionstoner* (1909) angitt å være komponert av Oscar Ahnfelt, mens utgiveren av *Nya Pilgrimssånger* henviser til *Sionstoner* for melodien.

Den ble oversatt til norsk i 1902,

Norske innspillinger (i utvalg)
-------------------------------

* Diakon O. Valland, sang, Akk.: Ørbecks klavertrio. Christian Sinding er angitt som komponist. Utgitt på 78-platen Harmoni 284.

Referanser
----------

1. ↑  Diakon O. Valland, sang. Akk.: Ørbecks klavertrio: *En liten stund med Jesus* (Linda Sandell-Christian Sinding) (Harmoni 284, 78-plate)
***A Law Unto Herself*** er en amerikansk stumfilm fra 1918, regissert av Wallace Worsley.

Handling
--------

Alouette, datteren til den velstående franske vin-produsenten LeSieur Juste DeLarme, gifter seg i hemmelighet med Bertrand Beaubien - selv om faren hennes ønsker at hun skal gifte seg med den langt mer velstående tyske Kurt Von Klassner. Etter at Kurt myrder Bertrand, blir Alouette tvunget til å gifte seg med den brutale tyskeren. Hun føder snart en sønn, som også får navnet Bertrand. Kurt tror at dette er hans egen sønn, men egentlig er gutten sønnen til den drepte franskmannen.

Flere år senere, når tyskerne invaderer Frankrike under første verdenskrig, hjelper Kurt de tyske styrkene. Men når Bertrands unge kjæreste blir drept under den tyske okkupasjonen av landsbyen, blir han fast bestemt på å drive dem vekk. Han verver han seg derfor til det franske militæret. Hjem-byen hans blir etter hvert reddet av franske styrker. På grunn av Bertrands vitnesbyrd blir Kurt snart arrestert som en tysk spion.

Skuespillere
------------

* Louise Glaum - Alouette DeLarme
* Sam De Grasse - Kurt Von Klassner
* Joseph J. Dowling - LeSieur Juste DeLarme
* Edward Coxen - Bertrand Beaubien
* Irene Rich - Stephanie

Referanser
----------

1. ↑  A LAW UNTO HERSELF
2. ↑  A Law Unto Herself

Eksterne lenker
---------------

* (en) *A Law Unto Herself* på Internet Movie Database Rediger på Wikidata
**Orange Volunteers** (**OV**) er en organisasjon som oppsto gjennom et utbrudd fra andre lojalistiske paramilitære grupper i Nord-Irland.

OV oppsto i 1998 i forbindelse med krisen i Dumcree, der Royal Ulster Constabulary og det militære nektet medlemmer og sympatisører av Oransjeordenen i Portadown å marsjere gjennom et katolsk boligområde. Organisasjonen består stort sett av tidligere medlemmer av Ulster Volunteer Force som ikke støtter fredsprosessen i Nord-Irland. De er kjent for å utføre angrep på katolske kirker og bedrifter i Nord-Irland for å forhindre politiske avtaler med irske nasjonalister. Et av deres første samordnede angrep var på 11 katolske kirker, begrunnet av den daværende lederen Clifford Peeples med at de var bastioner for antikrist. Peeples forlot senere organisasjonen og er i dag pastor i Elip Pentecostal Church. På toppen av sin styrke hadde de rundt 20 medlemmer, hvorav noen hadde erfaring med bombeproduksjon. OV antas å ha stått bak en rekke bombeangrep, og ville ifølge egne utsagn konsentrere aktiviteten sin på å ta livet av frigitte fanger fra PIRA. 

OV erklærte våpenhvile i 2000, men avblåste denne året etter. Organisasjonen regnes imidlertid ikke som spesielt aktiv, og står blant annet ikke lenger på USAs liste over internasjonale terroristorganisasjoner.

Orange Volunteers var også navnet på en paramilitær organisasjon som eksisterte på 1970-tallet.
**Gregory Dyke** (født 20. mai 1947) er en britisk journalist. Han var generaldirektør i BBC fra januar 2000 til januar 2004. Han gikk av etter at BBC fikk sterk kritikk for dekningen av granskningen av dødsfallet til våpeneksperten David Kelly (Hutton-granskningen).[] Dyke er nå kansler ved University of York.[]

Karrière
--------

Dyke studerte statsvitenskap ved University of York. Han jobbet samtidig en tid som journalist i *Hillingdon Mirror* og var aktiv i studentpolitikken.

Etter studiene jobbet han innen fjernsynsproduksjon, først for London Weekend Television (LWT) og senere i TV-am. Han ble deretter programdirektør i TVS, før han gikk tilbake til LWT. Senere jobbet han også i Pearson PLC og five.

I sin tid som generaldirektør reduserte han administrasjonskostnadene i BBC betydelig, fra 24 til 15 %.[] Han ble beskrevet som en populær generaldirektør.[]

Referanser
----------

1. ↑   Munzinger Personen, Munzinger IBA 00000024636, besøkt 9. oktober 2017[Hentet fra Wikidata]

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** NDL **·** NKC **·** Munzinger (iba)
 |
Cimbalom
Elektrisk Cimbalom
**Cimbalom** er et strengeinstrument, vanlig i folkemusikk fra Ungarn spesielt (først nevnt i år 720), samt andre østeuropeiske land. Det er opprinnelig kommet fra Kina (*Yang Quin*) Iran (*santur*) og India (*santoor*), og har blitt vanlig blant romafolket, i stedet for *kobza*.

De små variantene bæres i en snor rundt halsen og legges ved midjen av utøveren, som treffer strengene med to trommestikker, samt demper med jakkeermene. Den større ungarske konsertcimbalomen (i Romania kjent som *ţambal mare*) ble utviklet av instrumentmakeren József Schunda (1870), og har fire føtter, spenner over fire-fem oktaver, og har dempepedal. «Chernihiv» fra Ukraina (1950) var noe mindre. 

Cimbalom ble brukt i Kodálys *Háry János*, samt av Igor Stravinskij i *Renard*-balletten, av Henri Dutilleux i hans kammerstykke *Mystère de l'Instant*, og av komponister som 
Pierre Boulez, Peter Eötvös, Zoltán Kodály og György Kurtág.
Det ble brukt i filmen *In the Heat of the Night* (1967), såvel som
for å lydlegge Gollums væremåte i Peter Jacksons film Ringenes herre, to tårn (2002).

Noen kjente utøvere er 
de ungarske Kálmán Balogh, László Rácz og Ernest Bango. Ib Oscar Jørgensen fra Danmark,
norske Per Karang, Hans-Kristian Kjos Sørensen og Javid Afsari Rad,
Toni Iordache fra Romania,
moldovske Sandu Sura,
Jeno Lisztes i Roby Lakatos-ensemblet, samt
klezmer-«far» Joseph Moskowitz.

Interessen for instrumentet er manifestert i «Cimbalom World Association» som ble etablert i Ungarn (1991) oghar biannuale kongresser, samt medlemmer fra over tretti land.

Referanser
----------

1. ↑  cimbalom Arkivert 7. februar 2007 hos Wayback Machine. fra santoor.com
2. ↑  Romanian music: The tambal Arkivert 10. juni 2007 hos Wayback Machine..
3. ↑  Cimbalom World Association

Eksterne lenker
---------------

* (en) Cimbalom – kategori av bilder, video eller lyd på Commons Rediger på Wikidata
* «DigitaltMuseum: Søk: 'cimbalom'».

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** GND **·** NKC
 |
**Oransjebukpapegøye** (*Poicephalus rufiventris*), også kalt Rødbukspapegøye, er en omtrent 23 cm lang afrikansk papegøye i *Poicephalus*-slekten. Den er stort sett grå og grønn. Hannene har en sterk oransje farge på brystet, mens hunnene har en svak grønnfarge. Den finnes i tropiske områder rundt ekvator i Afrika, der den lever av nøtter og diverse frukter.

Beskrivelse
-----------

En ung hann som strekker seg.
Voksne fugler har mørkegrå nebb, og grønne fjær på beina. Rødsbukspapegøyen er en rask og utholdende flyger. Den bygger rede av små grener og blader som den finner og legger i en gammel trestamme eller hull i trærne. Oransjebukpapegøye er høylytt, og skrikene kan høres godt. Den lever i smågrupper, men hannene er svært dominerende og når det er flere hanner i en gruppe, blir det som regel kamp for å være alfahann. Det er også rapportert tilfeller hvor hannen har drept noen av ungene om de fleste av ungene i kullet dens er hannkjønn (i fangenskap).

I fangenskap
------------

I Norge er ikke Oransjebukpapegøye en normal fugl å ha i fangenskap, men det finnes noen. Den største konsentrasjonen av oppdrettere som driver med rødbukspapegøyer finnes i Rogaland og andre deler av vestlandet. Grunnen til dette skal visst nok være at klimaet på vestlandet er fuktigere enn andre steder av landet, og derfor trives papegøyen bedre (det er usikkert om dette er sant).

En oransjebukpapegøye er et godt valg som kjæledyr. Fuglen er intelligent, og er en av de papegøyeartene med best muligheter for å lære å snakke. Den er også utrolig flink til å herme etter lyder, spesielt lyder med høye frekvenser (som plystring). Fuglen krever mye oppmerksomhet, og den bli veldig knyttet til eieren / den som gir den mest oppmerksomhet. Som hos de fleste andre papegøyearter er hunnen den letteste å temme. Oransjebukpapegøyen er generelt snill og rolig, men om den blir stående alene blir den svært høylytt.

Eksterne lenker
---------------

* (en) *oransjebukpapegøye* i Global Biodiversity Information Facility Rediger på Wikidata

* (no) *oransjebukpapegøye* hos Artsdatabanken Rediger på Wikidata

* (en) *oransjebukpapegøye* hos ITIS Rediger på Wikidata

* (en) *oransjebukpapegøye* hos NCBI Rediger på Wikidata

* (en) *Kategori:Poicephalus rufiventris* – bilder, video eller lyd på Wikimedia Commons Rediger på Wikidata

* (en) *Poicephalus rufiventris* – galleri av bilder, video eller lyd på Wikimedia Commons Rediger på Wikidata

* *Poicephalus rufiventris* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
1.b4

**Sokolsky-åpningen**, også kalt orangutang eller polsk åpning, er en uvanlig sjakkåpning med 1. b4. Ifølge ChessBase er åpningen nummer ni (av de tjue mulige førstetrekk fra hvit) på listen over mest populære åpninger på mesternivå. Den betraktes som en irregulær åpning, og er klassifisert under kode A00 i the Encyclopaedia of Chess Openings.

Orangutang-åpningen skiller seg fra Larsens åpning ved at b-bonden går til b4 i stedet for til b3.

Åpningen er aldri blitt populær på toppnivå, selv om flere prominente spillere har brukt den (for eksempel Richard Réti mot Abraham Speijer i Scheveningen 1923 og Boris Spasskij mot Vasily Smyslov i Moskva-Leningrad – partiet i 1960). Den kanskje mest berømte bruk av dette åpningsspillet skjedde i partiet Tartakower-Maroczy i New York 1924. Det er fra dette partiet navnet "orangutang-åpningen" kommer. Tartakower hadde vært i dyrehagen og bestemte seg for å dedisere sitt neste parti til en orangutang han hadde sett der. Den sovjetiske Alexei Pavlovich Sokolsky (1908–1969) skrev en monografi om denne åpningen i 1963, Debyut 1 b2-b4.

Svarts mulige svar
------------------

 Stillingen etter 1. b4 e5 2. Lb2

Åpningen er hovedsakelig basert på taktikk på dronningfløyen eller f6 og f7-feltene. Svart kan svare på mange måter. Kanskje det mest prinsipielle er å gjøre krav på sentrum (som hvits førstetrekk ignorerer) med 

* 1... d5,
* 1... e5 eller
* 1... f5

selv om mindre ambisiøse trekk som 

* 1... Sf6,
* 1... c6 (forbereder ... Db6) og
* 1... e6

også er brukbart. 

Sjeldnere forsøk er blitt gjort med 

* 1... a5 eller
* 1... c5.
* 1... e6 følges vanligvis av ... d5, ... Sf6 og et eventuelt ... c5.

Etter 1. b4 e5 er det normalt for hvit å ignorere angrepet på b-bonden og spille 2. Lb2 (se diagram), når 

* 2... d6,
* 2... f6 og
* 2... Lxb4

alle er spillbare. 

Etter 1... a5 vil hvit oftest spille 2. b5 og utnytte svekkelsen av svarts dronningfløy. 1... c5 er mye skarpere og mer aggressivt og er normalt brukt for å avverge teori. Etter erobringen vil svart vanligvis sette press på c5 og prøve å utvikle et angrep mot hvits svake struktur på dronningfløyen.

Åpningsfelle
------------

 Stillingen etter 1.b4 e6 2.Lb2 Lxb4 3.Lxg7

Sokolsky-åpningen inneholder en felle for svart. Etter

* 1 b4 e6
* 2 Lb2 Lxb4

kommer Lxg7, og hvit vinner svarts tårn.

* 1. b4 variations and games by Marek Trokenheim (Marek's 1.b4 Encyclopaedia)
**Nathaniel Jarvis Wyeth** (født 29. januar 1802 fra Cambridge i Massachusetts i USA, død 31. august 1856) var en amerikansk oppfinner og forretningsmann i Boston som bidro vesentlig til ishandelen. På grunn av hans oppfinnelser kunne Boston anskaffe og skipe isblokker internasjonalt.[] I 1830-årene var han også en mountain man og ledet to ekspedisjoner til det amerikanske Nordvesten og etablerte to handelsposter, én av dem i dagens Idaho og den andre i dagens Oregon.

I 1830-årene ble han interessert i Nordvesten og planla en ekspedisjon med Hall J. Kelley. I 1832 ledet han en ekspedisjon på egen hånd og kom til Fort Vancouver. To år etter, i 1834, ledet han en annen ekspedisjon og etablerte Fort Hall og Fort William. Han klarte ikke å få dette til å lønne seg i konkurransen mot det mektige Hudson's Bay Company, og solgte begge postene til dette i 1837.[]

På den tid var det både britiske og amerikanske handelskompanier i Nordvesten, likeså kom det fra begge sider - skjønt etterhvert mest fra amerikansk - nybyggere og andre dit. Grensen mellom USA og Britisk Nord-Amerika ble i dette området ikke trukket før i 1846, da først var begge fortene uomstridt liggende i USAs territorier. 

Etter at han kom tilbake til Boston fortsatte Wyeth med en forretningsdrift som gav ham en betraktelig formue.[]

Stedet for Fort Hall er blitt et National Historic Landmark, ettersom det betraktes som den aller viktigste handelsposten i Snake River Valley frem til 1860-årene. Mer enn 270.000 emigranter passerte gjennom her under sin ferd på Oregon Trail.[]

Referanser
----------

1. 1 2   Social Networks and Archival Context, SNAC Ark-ID w67m0gwn, besøkt 9. oktober 2017[Hentet fra Wikidata]
2. 1 2   Boston Evening Transcript, www.newspapers.com[Hentet fra Wikidata]

Litteratur
----------

* "Nathaniel Jarvis Wyeth." *Dictionary of American Biography*, Base Set. American Council of Learned Societies, 1928-1936. Reproduced in Biography Resource Center. Farmington Hills, Mich.: The Gale Group, 2001.
* *The Correspondence and Journals of Captain Nathaniel J. Wyeth, 1831-6*, Eugene, Oregon: University of Oregon Press, 1899, available as free e-book at Googlebooks.
* *The Journals of Captain Nathaniel J. Wyeth's Expeditions to the Oregon Country 1831-1836*. Don Johnson, ed. Fairfield, Washington: Ye Galleon Press, 1984

Eksterne lenker
---------------

* 

|  |  |
| --- | --- |
| Wikisource | (en) Oregon Historical Quarterly/Volume 1/Nathaniel J. Wyeth's Oregon Expeditions – originaltekster fra den engelskspråklige Wikikilden |

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI
 |
**Polsk Hamlet – portrett av Aleksander Wielopolski** (polsk: **Hamlet polski - Portret Aleksandra Wielopolskiego**) er et maleri fra 1903 av den polske symbolist Jacek Malczewski (1854–1929).

Beskrivelse
-----------

Bildet viser amatørmaleren Aleksander Wielopolski (1861–1914), hvis bestefar med samme navn, var en forhatt person i Polen pga. sin inndirekte medvirken til Januaroppstanden i 1863. Hovedpersonen bærer et patronbelte armert med malertuber og har en prestekravelignende blomst i hånden. Han er omgitt av to allegoriske representasjoner av Polen: Ved hans venstre side ses en eldre lenket kvinne, ved hans høyre en yngre kvinne som forsøker å frigjøre seg; – hva skal han velge?

Maleriet symboliserer det dilemma som innbyggerne i det delte Polen skulle forholde seg til: Ville det være best å opprettholde status quo, eller å søke friheten gjennom opprør – også selv om alle tidligere forsøk hadde ført til nederlag og ny undertrykkelse?

Bildet tilhører Nasjonalmuseet i Warszawa.

Referanser
----------

1. 1 2  Szyszko, Feliks: *The Impact of History on Polish Art in the Twentieth Century*, info-poland.buffalo.edu. Besøkt 30. mai 2016 Arkivert 26. september 2011 hos Wayback Machine.
2. ↑  *Polish Hamlet - Portrait of Aleksander Wielopolski | Jacek Malczewski*, europeana.eu. Besøkt 30. mai 2016
3. ↑  *Hamlet polski - Portret Aleksandra Wielopolskiego*, cyfrowe.mnw.art.pl. Besøkt 30. mai 2016

Portal: Kunst
Al-Askari-hellgdommen (før 2006)
**ʿAlī ibn Muhammad ibn ʿAlī (al-Naqī)** (arabisk: الإمام علي النقي), også kalt **ʿAlī al-Hādī an-Naqī** (علي الهادي النقي‎; født 8. september 828 i Medina, død 1. juli 868 i Samarra) var den tiende imam i den sjiittiske *tolver*-gren.

Liv og virke
------------

### Bakgrunn

ʿAlī al-Naqīs mor var formentlig en *umm walad* (konkubine som har født et barn til sin herre) fra Maghreb, kalt Sumāna eller Sūsan. Han ble født i Medina.

### Imam

Han ble, likesom sin far, også imām i en meget tidlig alder. Han levde fredelig i Medina, inntil al-Mutawakkil tiltrådte som kalif i 847. Denne kalifen førte en anti-sjiittisk politikk.

Hans *bāb* menes ifølge noen sjiitter å være Muhammad ibn ʿUthman al-ʿAmrī, mens andre mener at det var Muhammad ibn Nusayr al-Namīrī.

Da kalif al-Mutawakkil i ca. 848 hørte at imāmen var beskjeftiget med opprørske aktiviteter, sendte han en mann av sted til Medina for å ledsage imamen til Sāmarrāʿ. I denne sammenheng vites det at ʿAlī al-Naqī vant kalifens respekt, og ble derfor skånet fra at bli forulempet. Men han blev ikke desto mindre holdt under overvåkning. 

Til sin etterfølger hadde han opprinnelig bestemt sin eldste sønn Abū Jafar Muhammad. Men da denne døde før sin far, utpekte han sin nest eldste sønn, Hasan al-Askari (Hasan), til fremtidig etterfølger. Denne overdragelsen av etterfølgelsesretten fra Muhammad til Hasan, som enkelte av ʿAlī al-Hādī dro i tvilm ble senere legitimert som en guddommelig viljesendring (*badāʾ*).

Imām ʿAlī al-Naqī var meget aktet for sin fromhet og beskjedenhet. 

Han ble boende i Sāmarrāʿ til sin død i 868. Ifølge sjittisk historieskrivning ble ʿAlī al-Naqī forgiftet på oppdrag av kalif Al-Mu'tazz.

Ali an-Naqi ble bisatt i et mausoleum i Samarra, og der ble senere også hans sønn Hasan al-Askari stedt til hvile. Denne helligdommen betraktes som et hellig sted av sjia-muslimer. Ved en terrorbombing den 22. februar 2006 ble den sterkt beskadiget.

Referanser
----------

1. 1 2 3 4   Autorités BnF, oppført som Hādī, ʿAlī al- (828-868), besøkt 1. august 2022[Hentet fra Wikidata]
2. 1 2  The Encyclopaedia of Islam, Brill, WebCD edition, 2003: *al-ʿAskarī, ʿAbu'l-Hasan ʿAlī b. Muhammad*
3. ↑  Jfr. Modarressi: *Crisis and Consolidation*. 1993, S. 65.
4. ↑  Jfr. Modarressi: *Crisis and Consolidation*. 1993, s. 43, 215f.

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS
 |
**Ali Podrimja** (født 28. august 1942, Gjakova, Kosovo, død 21. juli 2012) var en anerkjent kosovoalbansk lyriker. Han regnes som den kosovoalbanske lyrikeren som har høstet mest internasjonal anerkjennelse. Hans første diktsamling *Thirrje* (Rop) kom ut i 1961 mens Podrimja gikk på videregående. I 1982 kom diktsamlingen, *Lum Lumi*, som var en hyllest til sønnen Lumi som døde av kreft. Podrimja har studert albansk litteratur og annen litteratur ved Universitetet i Priština.

I 2000 ble diktsamlingen *Who will slay the wolf. Selected poetry by Ali Podrimja* utgitt i New York og inneholder dikt av Podrimja oversatt til engelsk av albanlogen Robert Elsie.

Referanser
----------

1. 1 2   Fichier des personnes décédées ID (matchID) AaANsjw3fJcj[Hentet fra Wikidata]
2. ↑   «Poet found dead in France», besøkt 23. juli 2012[Hentet fra Wikidata]

Eksterne lenker
---------------

* Biografi
* Dikt

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
Et **polyamid** er et polymer som inneholder monomerer av amider koblet sammen med peptidbindinger. De finnes naturlig, eksempelvis proteiner som ull og silke, men kan også framstilles kunstig ved hjelp av polykondensasjon. Eksempler på kunstig framstilte polyamider er nylon og aramider.

Produksjonen fra monomerer foregår ved at en amidkobling dannes fra kondensasjonsreaksjonen mellom en amingruppe og en karboksylsyre eller et syreklorid. Et lite molekyl, vanligvis vann eller hydrogenklorid elimineres.

Amingruppen og karboksylsyren kan være på samme monomer, eller polymeren kan bestå av to ulike bifunksjonelle monomerer, en med to amingrupper, den andre med to karboksylsyre- eller syrekloridgrupper.

Aminosyrer kan sees på som et eksempel på en enkel monomer (dersom en ser vekk fra forskjellene mellom R-gruppene) som reagerer med like molekyler og danner et polyamid.

 Reaksjonen mellom to aminosyrer. Mange slike reaksjoner resulterer i lange proteinkjeder.
Aramid (vist på bildet under) er et aromatisk polyamid som lages når to ulike monomerer danner en alternerende kjede:

Dannelsen av aramid

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** LCCN **·** NDL **·** NKC
 |
Hotel Continental med Theatercafeen
**Ellen Brochmann** (født 15. januar 1921 i USA, død 9. mars 2015) var en norsk hotelldirektør og eier av Hotel Continental i Oslo.

Liv og virke
------------

Ellen Brochmann overtok driften av Hotel Continental over natten etter sine foreldre Grace og Arne Boman Hansen i 1953, da hennes far døde. I 1955 giftet hun seg med Caspar Brochmann, og to år etter fikk de datteren Elisabeth Caroline, som overtok driften av hotellet i 1985.

Hun studerte ved Universitetet i Oslo til det ble stengt under andre verdenskrig. Hun har eksamen fra hotellfagskole i 1949 og arbeidet deretter på foreldrenes hotell, hvor hun var administrerende direktør fra 1953 til 1971. Hun har hatt en rekke verv i norsk nærings- og samfunnsliv. Hun var viseformann i Det norske radiumhospital, medlem av representantskapet i Christiania Bank og Kreditkasse, bedriftsutvalget i Storebrand/Norden og Nora Industrier. Hun har også vært medlem av rådet for Norsk Folkemuseum.

Under Ellen Brochmanns ledelse gjennomgikk Hotel Continental store moderniseringer. Hotellet dekker et helt kvartal i Oslo, og ble utvidet og ombygget i ulike faser over 60 år.

Heder
-----

For sin innsats for norsk hotellnæring ble Ellen Brochmann i 1988 utnevnt til Ridder av 1. klasse av St. Olavs Orden. Hun er den eneste kvinne med bakgrunn fra hotellnæringen som har fått denne utmerkelsen.

Kilder
------

* *Hvem Hva Hvor* 1990 ISBN 82-516-1267-5

Litteratur
----------

* Caspar Brochmann (1986). *Mors hus, Hotel Continental – en personlig affære gjennom 75 år*. Oslo: Grøndahl. ISBN 82-504-0836-5.